CELEX: 32018R0252
Language: sk
Date: 2018-02-19 00:00:00
Title: Vykonávacie nariadenie Komisie (EÚ) 2018/252 z 19. februára 2018 o výnimočných opatreniach na podporu trhu v sektore hydiny vo Francúzsku

20.2.2018   
            
            
               SK
            
            
               Úradný vestník Európskej únie
            
            
               L 46/1
            
         VYKONÁVACIE NARIADENIE KOMISIE (EÚ) 2018/252
   z 19. februára 2018
   o výnimočných opatreniach na podporu trhu v sektore hydiny vo Francúzsku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 220 ods. 1 písm. a),
   keďže:
   
               (1)
            
            
               V období od 1. decembra 2016 do 30. júna 2017 Francúzsko oznámilo a potvrdilo početné ohniská vysokopatogénnej aviárnej influenzy podtypu H5. Celkovo bolo vo Francúzsku potvrdených 486 ohnísk. Postihnuté druhy zahŕňajú kačice, husi, morky, perličky, prepelice a kurčatá, kohútikov, kapúnov, kurčatá poulard, mladé sliepky a nosnice druhu Gallus domesticus.
            
         
               (2)
            
            
               Francúzsko bezodkladne a účinne prijalo všetky potrebné opatrenia týkajúce sa zdravia zvierat a veterinárne opatrenia v zmysle požiadaviek smernice Rady 2005/94/ES (2).
            
         
               (3)
            
            
               Francúzsko prijalo kontrolné, monitorovacie a preventívne opatrenia a vymedzili ochranné pásma a pásma dohľadu (ďalej len „regulované pásma“) podľa vykonávacích rozhodnutí Komisie (EÚ) 2017/247 (3), (EÚ) 2017/417 (4), (EÚ) 2017/554 (5), (EÚ) 2017/696 (6), (EÚ) 2017/780 (7) a (EÚ) 2017/1139 (8). Francúzsko na účely kontroly a prevencie šírenia choroby uložilo dva balíky opatrení, prvý sa týkal obmedzenia premiestňovania vtákov, zákazu umiestňovania vtákov a predĺženého obdobia bez zástavu v hydinových chovoch v regulovaných pásmach vymedzených v reakcii na výskyt ohniska vysokopatogénnej aviárnej influenzy podtypu H5; druhým bolo plnenie opatrení v chovoch kačíc a husí nachádzajúcich sa v pásmach regulovaných 31. marca 2017, ktoré sa týkali ďalšieho predĺženia obdobia bez zástavu a zákazu umiestňovania vtákov do 28. mája 2017.
            
         
               (4)
            
            
               Uplatnením týchto opatrení Francúzsko dokázalo zamedziť a potlačiť šírenie choroby. Opatrenia týkajúce sa zdravia zvierat a veterinárne opatrenia sa na vnútroštátnej úrovni a úrovni Únie uplatňovali až do 29. septembra 2017 vo všetkých príslušných chovoch.
            
         
               (5)
            
            
               Francúzsko informovalo Komisiu, že potrebné opatrenia týkajúce sa zdravia a veterinárne opatrenia, ktoré sa uplatňovali na zamedzenie a potlačenie šírenia choroby, mali vplyv na veľmi veľký počet hospodárskych subjektov a že tieto hospodárske subjekty utrpeli straty príjmov, pri ktorých nevzniká nárok na finančný príspevok Únie podľa nariadenia Európskeho parlamentu a Rady (EÚ) č. 652/2014 (9).
            
         
               (6)
            
            
               V dňoch 12. apríla, 3. augusta a 13. novembra 2017 boli Komisii doručené formálne žiadosti Francúzska o čiastočné financovanie určitých výnimočných opatrení podľa článku 220 ods. 3 nariadenia (EÚ) č. 1308/2013.
            
         
               (7)
            
            
               V dôsledku opatrení týkajúcich sa zdravia zvierat a veterinárnych opatrení sa predĺžilo obdobie bez zástavu, zakázalo sa umiestňovanie vtákov a obmedzilo sa ich premiestňovanie v hydinových chovoch všetkých druhov v regulovaných pásmach vymedzených v reakcii na výskyt ohnísk vysokopatogénnej aviárnej influenzy podtypu H5. Týkalo sa to týchto druhov: kačice, husi, morky, perličky, prepelice a kurčatá, kohútiky, kapúny, kurčatá poulard, mladé sliepky a nosnice druhu Gallus domesticus. Spôsobilo to stratu v produkcii hydiny v týchto chovoch. Preto je vhodné tieto straty nahradiť.
            
         
               (8)
            
            
               V dôsledku opatrení týkajúcich sa zdravia zvierat a veterinárnych opatrení sa do 28. mája 2017 zakázalo umiestňovanie kačíc a husí do všetkých chovov v regulovaných pásmach. Spôsobilo to stratu v produkcii hydinového mäsa v týchto chovoch kačíc a husí. Preto je vhodné tieto straty nahradiť.
            
         
               (9)
            
            
               V súlade s článkom 220 ods. 5 nariadenia (EÚ) č. 1308/2013 čiastočné financovanie zo zdrojov Únie musí zodpovedať 50 % výdavkov, ktoré Francúzsko vynaložilo na výnimočné opatrenia na podporu trhu. Maximálne množstvá oprávnené na financovanie pri každom z výnimočných opatrení na podporu trhu by mala Komisia stanoviť po preskúmaní žiadosti Francúzska.
            
         
               (10)
            
            
               S cieľom vyhnúť sa akémukoľvek riziku nadmernej kompenzácie by paušálna suma čiastočného financovania mala byť založená na technických a ekonomických štúdiách alebo účtovných dokladoch a mala by byť stanovená na primeranej úrovni pre každé zviera a každý produkt podľa kategórií produkovaných zvierat z hľadiska druhov, ale takisto z hľadiska metódy produkcie, t. j. štandardná produkcia, produkcia vo voľnom výbehu, certifikovaná produkcia v rámci vnútroštátneho programu, certifikovaná produkcia v rámci programu Label Rouge, produkcia, na ktorú sa vzťahuje chránené zemepisné označenie (CHZO), a napokon, vzhľadom na dĺžku dodávateľského reťazca, t. j. dlhý dodávateľský reťazec v prípade chovateľov hydiny, ktorí produkujú iba živé zvieratá, krátky dodávateľský reťazec v prípade producentov hydiny, ktorí produkujú živé zvieratá a spracúvajú ich na spracované výrobky.
            
         
               (11)
            
            
               V záujme predchádzania dvojitému financovaniu by sa vzniknuté straty nemali kompenzovať zo štátnej pomoci alebo z poistenia a čiastočné financovanie zo zdrojov Únie by sa podľa tohto nariadenia malo obmedziť na oprávnené zvieratá a výrobky, v prípade ktorých nebol poskytnutý žiadny finančný príspevok Únie podľa nariadenia (EÚ) č. 652/2014.
            
         
               (12)
            
            
               Rozsah a trvanie výnimočných opatrení na podporu trhu stanovených v tomto nariadení by sa mali obmedziť na mieru, ktorá je na podporu trhu nevyhnutne potrebná. Výnimočné opatrenia na podporu trhu by sa mali uplatňovať iba na produkciu hydiny v chovoch nachádzajúcich sa v regulovaných pásmach a na obdobie trvania opatrení týkajúcich sa zdravia zvierat a veterinárnych opatrení stanovených v právnych predpisoch Únie a Francúzska relevantných pre 486 ohnísk vysokopatogénnej aviárnej influenzy potvrdených v období od 1. decembra 2016 do 30. júna 2017 a pre pásma regulované 31. marca 2017.
            
         
               (13)
            
            
               Aby sa zabezpečila flexibilita v prípadoch, keď sa počet nevyprodukovaných zvierat oprávnených na kompenzáciu líši od maximálnych počtov stanoveného v tomto nariadení, ktoré sa zakladajú na odhadoch, môže sa kompenzácia v rámci určitých limitov prispôsobiť, pokiaľ sa dodrží maximálna suma výdavkov čiastočne financovaných Úniou.
            
         
               (14)
            
            
               V záujme riadneho rozpočtového hospodárenia v súvislosti s týmito výnimočnými opatreniami na podporu trhu by mali byť oprávnené na čiastočné financovanie zo zdrojov Únie iba tie platby, ktoré Francúzsko poukázalo prijímateľom do 30. septembra 2018. článok 5 ods. 2 delegovaného nariadenia Komisie (EÚ) č. 907/2014 (10) by sa nemal uplatniť.
            
         
               (15)
            
            
               S cieľom zabezpečiť oprávnenosť a správnosť platieb by Francúzsko malo vykonávať kontroly ex ante.
            
         
               (16)
            
            
               Francúzsko by malo Komisiu informovať o zúčtovaní platieb, aby Únia mohla vykonať finančnú kontrolu.
            
         
               (17)
            
            
               S cieľom zaistiť bezodkladné vykonávanie opatrení stanovených tomto nariadení vo Francúzsku by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.
            
         
               (18)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Únia poskytne čiastočné financovanie zodpovedajúce 50 % výdavkov Francúzska na podporu trhu s hydinou, ktorý bol vážne postihnutý výskytom 486 ohnísk vysokopatogénnej aviárnej influenzy podtypu H5; Francúzsko tieto ohniská zistilo a oznámilo v období od 1. decembra 2016 do 30. júna 2017.
   Článok 2
   Výdavky Francúzska sú oprávnené na čiastočné financovanie zo zdrojov Únie iba:
   
               a)
            
            
               na obdobie uplatňovania opatrení týkajúcich sa zdravia zvierat a veterinárnych opatrení stanovených v právnych predpisoch Únie a Francúzska, ktoré sa uvádzajú v prílohe; ako aj
            
         
               b)
            
            
               v prípade tých chovov hydiny, na ktoré sa vzťahujú opatrenia týkajúce sa zdravia zvierat a veterinárne opatrenia a ktoré sa nachádzajú v pásmach stanovených v právnych predpisoch Únie a Francúzska, ktoré sa uvádzajú v prílohe (regulované pásma); ako aj
            
         
               c)
            
            
               v prípade, keď ich Francúzsko prijímateľom vyplatí najneskôr do 30. septembra 2018, článok 5 ods. 2 delegovaného nariadenia (EÚ) č. 907/2014 sa neuplatňuje; ako aj
            
         
               d)
            
            
               ak sa na zviera alebo výrobok v čase uvedenom v odseku a) nevyužili žiadne kompenzácie vo forme štátnej pomoci alebo poistenia a neprijal sa na ne žiaden finančný príspevok Únie podľa nariadenia (EÚ) č. 652/2014.
            
         Článok 3
   1.   Maximálna úroveň čiastočného financovania zo zdrojov Únie je 32 500 000 EUR a člení sa takto:
   
               a)
            
            
               za stratu v produkcii husí a kačíc, ktoré sa nachádzajú v regulovaných pásmach, sa uplatňujú tieto paušálne sadzby na jedno zviera:
               
                           i)
                        
                        
                           v prípade chovateľov s krátkym dodávateľským reťazcom:
                           
                                       —
                                    
                                    
                                       kačice mulard v počiatočnej fáze chovu patriace pod číselný znak KN 0105 99 10:
                                       0,24 EUR za jedno zviera pre maximálne 420 877 zvierat;
                                    
                                 
                                       —
                                    
                                    
                                       kačice mulard na výkrm patriace pod číselný znak KN 0105 99 10:
                                       1,13 EUR za jedno zviera pre maximálne 469 483 zvierat;
                                    
                                 
                                       —
                                    
                                    
                                       kačice mulard v konečnej fáze chovu patriace pod číselný znak KN 0105 99 10:
                                       4,41 EUR za jedno zviera pre maximálne 596 122 zvierat;
                                    
                                 
                                       —
                                    
                                    
                                       kačice mulard patriace pod číselný znak KN 0105 99 10 celé trupy:
                                       2,20 EUR za jedno zviera pre maximálne 624 494 zvierat;
                                    
                                 
                                       —
                                    
                                    
                                       kačice mulard patriace pod číselný znak KN 0105 99 10 porciované:
                                       4,275 EUR za jedno zviera pre maximálne 434 960 zvierat;
                                    
                                 
                                       —
                                    
                                    
                                       kačice mulard patriace pod číselný znak KN 0105 99 10 spracované:
                                       19,055 EUR za jedno zviera pre maximálne 152 038 zvierat;
                                    
                                 
                                       —
                                    
                                    
                                       husi v počiatočnej fáze chovu patriace pod číselný znak 0105 99 20:
                                       2,455 EUR za jedno zviera pre maximálne 5 625 zvierat;
                                    
                                 
                                       —
                                    
                                    
                                       husi patriace pod číselný znak KN 0105 99 20 celé trupy:
                                       10,595 EUR za jedno zviera pre maximálne 9 832 zvierat;
                                    
                                 
                                       —
                                    
                                    
                                       husi patriace pod číselný znak KN 0105 99 20 spracované:
                                       23,33 EUR za jedno zviera pre maximálne 3 004 zvierat;
                                    
                                 
                                       —
                                    
                                    
                                       kačice na pečenie patriace pod číselný znak KN 0105 99 10:
                                       5,16 EUR za jedno zviera pre maximálne 215 zvierat;
                                    
                                 
                                       —
                                    
                                    
                                       husi na pečenie patriace pod číselný znak KN 0105 99 20:
                                       11,505 EUR za jedno zviera pre maximálne 215 zvierat;
                                    
                                 
                     
                           ii)
                        
                        
                           v prípade chovateľov s dlhým dodávateľským reťazcom:
                           
                                       —
                                    
                                    
                                       kačice mulard v počiatočnej fáze chovu, CHZO a Label Rouge, patriace pod číselný znak KN 0105 99 10:
                                       0,24 EUR za jedno zviera pre maximálne 7 681 851 zvierat;
                                    
                                 
                                       —
                                    
                                    
                                       kačice mulard na výkrm štandardné patriace pod číselný znak KN 0105 99 10:
                                       0,515 EUR za jedno zviera pre maximálne 456 754 zvierat;
                                    
                                 
                                       —
                                    
                                    
                                       kačice mulard na výkrm CHZO patriace pod číselný znak KN 0105 99 10:
                                       0,68 EUR za jedno zviera pre maximálne 6 464 618 zvierat;
                                    
                                 
                                       —
                                    
                                    
                                       kačice mulard na výkrm Label Rouge patriace pod číselný znak KN 0105 99 10:
                                       0,81 EUR za jedno zviera pre maximálne 724 618 zvierat;
                                    
                                 
                                       —
                                    
                                    
                                       kačice mulard v konečnej fáze chovu štandardné, patriace pod číselný znak KN 0105 99 10:
                                       1,48 EUR za jedno zviera pre maximálne 776 279 zvierat;
                                    
                                 
                                       —
                                    
                                    
                                       kačice mulard v konečnej fáze chovu CHZO štandardné, patriace pod číselný znak KN 0105 99 10:
                                       1,645 EUR za jedno zviera pre maximálne 5 929 395 zvierat;
                                    
                                 
                                       —
                                    
                                    
                                       kačice mulard v konečnej fáze chovu Label Rouge patriace pod číselný znak KN 0105 99 10:
                                       2,63 EUR za jedno zviera pre maximálne 633 228 zvierat;
                                    
                                 
                                       —
                                    
                                    
                                       kačice pižmové štandardné patriace pod číselný znak KN 0105 99 10:
                                       0,48 EUR za jedno zviera pre maximálne 104 958 zvierat;
                                    
                                 
                                       —
                                    
                                    
                                       kačice pižmové certifikované patriace pod číselný znak KN 0105 99 10:
                                       0,585 EUR za jedno zviera pre maximálne 215 zvierat;
                                    
                                 
                                       —
                                    
                                    
                                       kačice pižmové Label Rouge patriace pod číselný znak KN 0105 99 10:
                                       0,625 EUR za jedno zviera pre maximálne 215 zvierat;
                                    
                                 
                                       —
                                    
                                    
                                       kačice mariánske patriace pod číselný znak KN 0105 99 10:
                                       1,1325 EUR za jedno zviera pre maximálne 2 000 zvierat;
                                    
                                 
                                       —
                                    
                                    
                                       husi na výkrm patriace pod číselný znak KN 0105 99 20:
                                       2,855 EUR za jedno zviera pre maximálne 26 572 zvierat;
                                    
                                 
                                       —
                                    
                                    
                                       husi v konečnej fáze chovu patriace pod číselný znak KN 0105 99 20:
                                       5,54 EUR za jedno zviera pre maximálne 19 082 zvierat;
                                    
                                 
                     
         
               b)
            
            
               za stratu v produkcii inej hydiny, ako sú kačice a husi, ktorá sa nachádza v regulovanom pásme, sa uplatňujú tieto paušálne sadzby na jedno zviera:
               
                           i)
                        
                        
                           v prípade chovateľov s krátkym dodávateľským reťazcom:
                           
                                       —
                                    
                                    
                                       kurčatá patriace pod číselný znak KN 0105 94 00 celé trupy:
                                       0,02459 EUR za jedno zviera na deň pre maximálne 178 319 zvierat;
                                    
                                 
                                       —
                                    
                                    
                                       kurčatá patriace pod číselný znak KN 0105 94 00 porciované:
                                       0,03776 EUR za jedno zviera na deň pre maximálne 2 097 zvierat;
                                    
                                 
                                       —
                                    
                                    
                                       kurčatá patriace pod číselný znak KN 0105 94 00 spracované:
                                       0,086 EUR za jedno zviera na deň pre maximálne 705 zvierat;
                                    
                                 
                                       —
                                    
                                    
                                       perličky patriace pod číselný znak KN 0105 99 50 celé trupy:
                                       0,021335 EUR za jedno zviera na deň pre maximálne 4 181 zvierat;
                                    
                                 
                                       —
                                    
                                    
                                       perličky patriace pod číselný znak KN 0105 99 50 porciované:
                                       0,032765 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       morky patriace pod číselný znak KN 0105 99 30 celé trupy:
                                       0,045895 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       morky patriace pod číselný znak KN 0105 99 30 porciované:
                                       0,070485 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       kapúni patriaci pod číselný znak KN 0105 94 00 celé trupy:
                                       0,038595 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       mládky patriace pod číselný znak KN 0105 94 00 celé trupy:
                                       0,045085 EUR za jedno zviera na deň pre maximálne 215 zvierat;
                                    
                                 
                     
                           ii)
                        
                        
                           v prípade chovateľov s dlhým dodávateľským reťazcom:
                           
                                       —
                                    
                                    
                                       štandardné kurčatá a kohútiky patriace pod číselný znak KN 0105 94 00:
                                       0,00191 EUR za jedno zviera na deň pre maximálne 2 235 243 zvierat;
                                    
                                 
                                       —
                                    
                                    
                                       kurčatá Label Rouge alebo chované vo voľnom výbehu patriace pod číselný znak 0105 94 00:
                                       0,004165 EUR za jedno zviera na deň pre maximálne 5 904 353 zvierat;
                                    
                                 
                                       —
                                    
                                    
                                       kurčatá z ekologického chovu patriace pod číselný znak 0105 94 00:
                                       0,00505 EUR za jedno zviera na deň pre maximálne 295 130 zvierat;
                                    
                                 
                                       —
                                    
                                    
                                       štandardné perličky patriace pod číselný znak 0105 99 50:
                                       0,002325 EUR za jedno zviera na deň pre maximálne 25 166 zvierat;
                                    
                                 
                                       —
                                    
                                    
                                       perličky Label Rouge a chované vo voľnom výbehu patriace pod číselný znak KN 0105 99 50:
                                       0,003655 EUR za jedno zviera na deň pre maximálne 484 740 zvierat;
                                    
                                 
                                       —
                                    
                                    
                                       štandardné morky patriace pod číselný znak 0105 99 30:
                                       0,005195 EUR za jedno zviera na deň pre maximálne 66 237 zvierat;
                                    
                                 
                                       —
                                    
                                    
                                       morky Label Rouge a chované vo voľnom výbehu patriace pod číselný znak KN 0105 99 30:
                                       0,00654 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       štandardné prepelice patriace pod číselný znak 0106 39 80:
                                       0,000605 EUR za jedno zviera na deň pre maximálne 2 407 761 zvierat;
                                    
                                 
                                       —
                                    
                                    
                                       prepelice Label Rouge a chované vo voľnom výbehu patriace pod číselný znak KN 0106 39 80:
                                       0,00107 EUR za jedno zviera na deň pre maximálne 922 861 zvierat;
                                    
                                 
                                       —
                                    
                                    
                                       kapúni patriaci pod číselný znak KN 0105 94 00:
                                       0,009475 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       mládky patriace pod číselný znak KN 0105 94 00:
                                       0,006575 EUR za jedno zviera na deň pre maximálne 215 zvierat;
                                    
                                 
                     
                           iii)
                        
                        
                           v prípade chovateľov kurčiat v počiatočnej fáze chovu:
                           
                                       —
                                    
                                    
                                       kurčatá v počiatočnej fáze chovu patriace pod číselný znak 0105 94 00:
                                       0,013135 EUR za jedno zviera na deň pre maximálne 135 489 zvierat;
                                    
                                 
                                       —
                                    
                                    
                                       perličky v počiatočnej fáze chovu patriace pod číselný znak 0105 99 50:
                                       0,00812 EUR za jedno zviera na deň pre maximálne 5 004 zvierat;
                                    
                                 
                                       —
                                    
                                    
                                       morky v počiatočnej fáze chovu patriace pod číselný znak 0105 99 30:
                                       0,01261 EUR za jedno zviera na deň pre maximálne 215 zvierat;
                                    
                                 
                     
                           iv)
                        
                        
                           v prípade chovateľov nosníc:
                           
                                       —
                                    
                                    
                                       štandardné mladé sliepky pred znáškou patriace pod číselný znak KN 0105 94 00:
                                       0,00182 EUR za jedno zviera na deň pre maximálne 127 001 zvierat;
                                    
                                 
                                       —
                                    
                                    
                                       mladé sliepky pred znáškou z podstielkového chovu patriace pod číselný znak KN 0105 94 00:
                                       0,002545 EUR za jedno zviera na deň pre maximálne 25 460 zvierat;
                                    
                                 
                                       —
                                    
                                    
                                       mladé sliepky pred znáškou z ekologického chovu patriace pod číselný znak KN 0105 94 00:
                                       0,00197 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       nosnice z klietkového chovu patriace pod číselný znak KN 0105 94 00:
                                       0,004275 EUR za jedno zviera na deň pre maximálne 118 675 zvierat;
                                    
                                 
                                       —
                                    
                                    
                                       nosnice z podstielkového chovu patriace pod číselný znak KN 0105 94 00:
                                       0,00575 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       sliepky – nosnice z voľného výbehu patriace pod číselný znak 0105 94 00:
                                       0,00867 EUR za jedno zviera na deň pre maximálne 33 273 zvierat;
                                    
                                 
                                       —
                                    
                                    
                                       sliepky – nosnice Label rouge patriace pod číselný znak 0105 94 00:
                                       0,009585 EUR za jedno zviera na deň pre maximálne 215 zvierat;
                                    
                                 
                                       —
                                    
                                    
                                       sliepky – nosnice z ekologického chovu patriace pod číselný znak 0105 94 00:
                                       0,01306 EUR za jedno zviera na deň pre maximálne 46 887 zvierat.
                                    
                                 
                     
         2.   Ak počet nevyprodukovaných zvierat oprávnených na kompenzáciu prekročí maximálny počet zvierat stanovený na jednotlivé položky v odseku 1, môžu sa výdavky oprávnené na čiastočné financovanie zo zdrojov Únie pre jednotlivé položky upraviť a presiahnuť počet vyplývajúci z maximálneho počtu zvierat na jednotlivú položku, za predpokladu, že celková úprava neprekročí 10 % maximálnej úrovne výdavkov čiastočne financovaných z Únie uvedených v článku 3 ods. 1
   Článok 4
   Francúzsko vykoná administratívne a fyzické kontroly v súlade s článkami 58 a 59 nariadenia Európskeho parlamentu a Rady (EÚ) č. 1306/2013 (11).
   Francúzsko overí najmä:
   
               a)
            
            
               oprávnenosť žiadateľa, ktorý predkladá žiadosť o podporu;
            
         
               b)
            
            
               v prípade každého oprávneného žiadateľa: oprávnenosť, množstvo a hodnotu skutočnej straty vo výrobe;
            
         
               c)
            
            
               že žiadnemu oprávnenému žiadateľovi nebolo poskytnuté financovanie na kompenzáciu strát uvedených v článku 2 z iných zdrojov.
            
         Oprávneným žiadateľom, u ktorých sa ukončili administratívne kontroly, sa môže vyplatiť pomoc bez toho, aby bolo potrebné čakať na skončenie všetkých kontrol, najmä tých, ktoré sa týkajú vybraných žiadateľov, v priestoroch ktorých sa majú vykonať kontroly na mieste.
   V prípadoch, keď sa oprávnenosť žiadateľa nepotvrdila, finančná pomoc sa musí vrátiť a uplatnia sa sankcie.
   Článok 5
   Francúzsko Komisiu informuje o zúčtovaní platieb.
   Článok 6
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
   
      (3)  Vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62).
   
      (4)  Vykonávacie rozhodnutie Komisie (EÚ) 2017/417 zo 7. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 63, 9.3.2017, s. 177).
   
      (5)  Vykonávacie rozhodnutie Komisie (EÚ) 2017/554 z 23. marca 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 79, 24.3.2017, s. 15).
   
      (6)  Vykonávacie rozhodnutie Komisie (EÚ) 2017/696 z 11. apríla 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 101, 13.4.2017, s. 80).
   
      (7)  Vykonávacie rozhodnutie Komisie (EÚ) 2017/780 z 3. mája 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 116, 5.5.2017, s. 30).
   
      (8)  Vykonávacie rozhodnutie Komisie (EÚ) 2017/1139 z 23. júna 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 164, 27.6.2017, s. 59).
   
      (9)  Nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (Ú. v. EÚ L 189, 27.6.2014, s. 1).
   
      (10)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).
   
      (11)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
   
      PRÍLOHA
      
         Regulované pásma a obdobia uvedené v článku 2
      
      Časti Francúzska a obdobia stanovené v súlade so smernicou 2005/94/ES a vymedzené v týchto právnych predpisoch:
      
                  —
               
               
                  vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62),
               
            
                  —
               
               
                  vykonávacie rozhodnutie Komisie (EÚ) 2017/417 zo 7. marca 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 63, 9.3.2017, s. 177),
               
            
                  —
               
               
                  vykonávacie rozhodnutie Komisie (EÚ) 2017/554 z 23. marca 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 79, 24.3.2017, s. 15),
               
            
                  —
               
               
                  vykonávacie rozhodnutie Komisie (EÚ) 2017/696 z 11. apríla 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 101, 13.4.2017, s. 80),
               
            
                  —
               
               
                  vykonávacie rozhodnutie Komisie (EÚ) 2017/780 z 3. mája 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 116, 5.5.2017, s. 30),
               
            
                  —
               
               
                  vykonávacie rozhodnutie Komisie (EÚ) 2017/1139 z 23. júna 2017, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 164, 27.6.2017, s. 59),
               
            
                  —
               
               
                  výnos z 31. marca 2017, ktorým sa stanovujú dodatočné ustanovenia týkajúce sa prevencie, dohľadu a boja proti vysokopatogénnej aviárnej influenze v niektorých častiach územia (Úradný vestník Francúzskej republiky, 2.4.2017, text 24 zo 71),
               
            
                  —
               
               
                  prefektúrne výnosy, ktorými sa vyhlasuje infekcia v nadväznosti na výskyt ohnísk vysokopatogénnej aviárnej influenzy, ktoré sa potvrdili v období od 1. decembra 2016 do 30. júna 2017,
               
            
                  —
               
               
                  prefektúrne výnosy, ktorými sa sťahujú výnosy, ktorými sa vyhlasovala infekcia v nadväznosti na výskyt ohnísk vysokopatogénnej aviárnej influenzy, ktoré sa potvrdili v období od 1. decembra 2016 do 30. júna 2017.